recursal/SuperWikiNEXT-32B huggingface dataset:
**Kreetan merenkulkumuseo** (kreik. Ναυτικό Μουσείο Κρήτης, *Naftikó Mouseío Krítis*) on museo Chanián kaupungissa Kreetan saarella Kreikassa. Se esittelee Kreetan merenkulun historiaa ja siihen liittyviä löytöjä.

Museo on perustettu vuonna 1973. Se toimii venetsialaisaikaisessa rakennuksessa Chanián satamalahden länsilaidalla.

Kokoelmat
---------

Museon kokoelmiin kuuluu muun muassa merenkulkuvälineistöä, laivojen ja veneiden pienoismalleja, maalauksia, valokuvia ja sotamuistoja. Ajallisesti esineistö ulottuu pronssikaudelta nykyaikaan, ja kokoelmat on järjestetty kronologisesti. Antiikin ajalta esitellään muun muassa persialaissotien ja peloponnesolaissodan kuuluisia meritaisteluita. Myöhemmiltä ajoilta esitellään muun muassa Bysantin ja nyky-Kreikan laivastoja. Museossa on myös Chanián kaupungin ja sataman pienoismalli, joka kuvaa venetsialaista aikaa. Osa museosta esittelee toisen maailmansodan aikaista Kreetan taistelua. Museoon liittyy myös minolaisaikaisen laivan kopio, joka on sijoitettu venetsialaisille telakoille.

* Museorakennus.Museorakennus.
* Museon esineistöä.Museon esineistöä.
* Potkuri.Potkuri.
* Torpedo.Torpedo.
* Aurinkokello.Aurinkokello.
* Veneen pienoismalli: peramatáki.Veneen pienoismalli: *peramatáki*.
* Veneen pienoismalli: trechantíri.Veneen pienoismalli: *trechantíri*.
* Minolaisen laivan kopio.Minolaisen laivan kopio.

Lähteet
-------

1. ↑  Maritime Museum of Crete Maritime Museum of Crete. Viitattu 8.6.2020.
2. 1 2 3  The Maritime Museum of Crete *West Crete*. Viitattu 8.6.2020.
3. 1 2  Chania Naval Museum of Crete *Greeka.com*. Viitattu 8.6.2020.

Aiheesta muualla
----------------

* Kuvia tai muita tiedostoja aiheesta **Kreetan merenkulkumuseo** Wikimedia Commonsissa

* Ναυτικό Μουσείο Κρήτης – Maritime Museum of Crete. Museon verkkosivut. (kreikaksi) (englanniksi)
**Surif** on kaupunki Palestiinan Länsirannalla. Sen asukasluku oli vuonna 2016 arviolta 17 650.

Maantiede
---------

Surifin maaseutua.
Surif sijaitsee Palestiinan Länsirannan eteläosassa Hebronin kuvernoraatissa noin 18 kilometriä Hebronin kaupungista pohjoiseen. Sen naapuripaikkakuntia ovat Beit Ummar ja Safa idässä, Al Jab'a pohjoisessa ja Kharas etelässä. Kaupungin vieressä sijaitsee Israelin siirtokunta Kfar Etzion ja lännessä kulkee Länsirannan ja Israelin vastainen raja. Surifin korkeus merenpinnasta on 537 metriä.

Vuotuinen keskimääräinen sadanta Surifissa on 660,2 mm ja keskilämpötila 15,7°C.

Historia
--------

Surifin nimi on johdettu syyriankielisestä sanasta *Srifa*, joka suomeksi viittaa rahan lyömiseen. Surifin Palestiinalaishallinnon alainen kunnallisvaltuusto perustettiin vuonna 1997. Huomattavia osia kaupungin maista on liitetty Israelin hallitsemiin alueisiin Länsirannalla. Länsirannan turva-aitaa alettiin rakentamaan kaupungin pohjoispuolella 2004 ja sen taakse jäi osa Surifin maista.

Talous
------

Vuonna 2007 Surifin työssäkäyvästä väestöstä 55 % oli työllistynyt Israelin työmarkkinoilla, 20 % maataloudessa, 10 % kaupanalalla, 10 % hallinnossa tai yksityisellä sektorilla, 3 % teollisuudessa ja 2 % palveluissa. Työttömyysaste oli 40 %. Ympäröivällä maaseudulla kasvatetaan esimerkiksi oliiveja, vehnää ja ohraa.

Väestö
------

Palestiinan tilastokeskuksen mukaan Bani Surifin asukasluku oli vuonna 2016 arviolta 17 650. Vuonna 2007 vastaava lukema oli 13 165. Surifin asukkaat ovat muslimeja.

Lähteet
-------

1. 1 2 3 4  Surif Town Profile (pdf) *Palestinian Localities Study*. The Applied Research Institute – Jerusalem. Viitattu 19.1.2019. (englanniksi)
2. 1 2  Surif *Welcome to Palestine*. Viitattu 19.1.2020. (englanniksi)
3. ↑  Localities in Hebron Governorate by Type of Locality and Population Estimates, 2007-2016 Palestinian Central Bureau of Statistics. Viitattu 19.1.2020. (englanniksi)

Aiheesta muualla
----------------

* Kuvia tai muita tiedostoja aiheesta **Surif** Wikimedia Commonsissa
**Aviovarallisuusoikeus** tarkoittaa aviopuolisoiden omaisuus- ja velkasuhteisiin liittyviä oikeussäännöksiä. Eri maissa on ja on ollut käytössä kaksi toisistaan paljon eroavaa järjestelmää: roomalaiseen oikeuteen perustuva dotaalijärjestelmä ja germaaniseen oikeuteen pohjautuva omaisuusyhteysjärjestelmä. Suomen nykyistä käytäntöä sääntelee vuoden 1929 avioliittolaki, joka tuli voimaan vuoden 1930 alussa. Aiemmin sen aikana solmittuja avioliittoja nimitettiin uusiksi avioliitoiksi ja vuoden 1889 lain mukaisia avioliittoja vanhoiksi avioliitoiksi.

Suomessa on nykyisin käytössä puolisoiden omaisuuden erillisyysjärjestelmä, jossa kumpikin puoliso omistaa yksin omaisuutensa, mutta puolisoilla on toistensa omaisuuteen avio-oikeus. Lisäksi puolisoilla voi olla yhteistä omaisuutta, joka on hankittu tai saatu yhteisesti. Puolisot saavat tehdä keskenään varallisuusoikeudellisia sopimuksia. Puolisot ovat vastuussa vain omista veloistaan, ellei velkaa ole otettu yhdessä. Aviopuolisot voivat tehdä myös avioehtosopimuksen.

Vanhan lain mukaisissa avioliitoissa pesä oli osaksi yhteistä, osaksi yksityistä omaisuutta. Yhteistä oli irtaimisto ja kaupunkikiinteistö sekä avioliiton aikana hankittu kiinteistö maalla. Yksityistä omaisuutta oli maalla sijaitseva kiinteistö, jonka puoliso oli perinyt tai ostanut ennen avioliiton solmimista tai perinyt avioliiton aikana. Yksityistä oli myös lahjalla tai testamentilla saatu omaisuus, joka oli annettu sillä ehdolla, että se katsotaan yksityiseksi omaisuudeksi.

Edellistä järjestelmää lievensi se, että puolisoilla oli yhteiseen omaisuuteen naimaoikeus (naimaosa) eli kumpaisellekin kuului puolet. Velat olivat pääsääntöisesti yhteisiä, joten toisen ottamasta velasta voitiin ulosmitata sekä yhteistä että yksityistä omaisuutta omisti sen kumpi tahansa. Puolisoiden keskinäiset velkasuhteet eivät olleet mahdollisia, eivät myöskään keskinäiset sopimukset. Naimaoikeuden sisältö riippui siitä, oliko avioliitto solmittu ennen vai jälkeen vuoden 1879 alun. Silloin tuli voimaan yhtäläinen naimaosa kaikensäätyisille pariskunnille ja kaikenlaiseen omaisuuteen nähden.

Lähteet
-------

1. 1 2 3  *Iso tietosanakirja,* Otava 1931–1939, hakusana aviovarallisuusoikeus.
2. 1 2  *Otavan iso tietosanakirja,* Otava 1960–1965, hakusana aviovarallisuusoikeus.
Grigori Sokolov vuonna 2015.
**Grigori Lipmanovitš Sokolov** (ven. Григорий Липманович Соколов; s. 18. huhtikuuta 1950 Leningrad, Neuvostoliitto) on venäläinen pianisti, joka esiintyy usein myös Suomessa. Häntä pidetään yhtenä kaikkien aikojen merkittävimmistä klassisen musiikin pianotaiteilijoista, jopa "maailman parhaana pianistina", ja hänen tekniikkaansa on luonnehdittu luonnonvoiman kaltaiseksi. Hänen ohjelmistonsa ulottuu barokista Šostakovitšiin.

Sokolovin kansainvälinen ura käynnistyi vuonna 1966, kun hän voitti Tšaikovski-pianokilpailun Moskovassa, mutta varsinainen maailmanmaine alkoi kehittyä vasta 1980-luvulla. Sokolov esiintyy runsaasti mutta levyttää harvoin.

Lähteet
-------

1. 1 2 3  Virtamo, Keijo (toim.): *Otavan musiikkitieto: A–Ö*, s. 398. Helsinki: Otava, 1997. ISBN 951-1-14518-5.
2. ↑  Smith, Jordan: The 10 Greatest Classical Pianists of All Time. CMUSE 23.2.2015.
3. ↑  Sirén, Vesa: "Maailman paras pianisti" yllättyi iloisesti kukista ja soitti tavallistakin lennokkaammin. *Helsingin Sanomat* 15.6.2018.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Suomi (KANTO)
* Yhdysvallat
* Tšekki
* Puola

 |
|  |
| Taiteenala | 
* MusicBrainz

 |
|  |
| Muut | 
* Europeana
* IdRef

 |

 |
**Barcelonan metron linja 7** on Ferrocarrils de la Generalitat de Catalunyan liikennöimä Barcelonan metron linja. Se alkaa kaupungin keskustasta Catalunyan metroasemalta ja kulkee Carrer de Balmes -kadun suuntaisesti kohti Tibidaboa. Linjalla 7 on käytössä sama lippujärjestelmä kuin TMB:n linjoilla ja sitä merkitään metrokartoissa ruskealla värillä. Linja 7 on avattu henkilöliikenteen käyttöön vuonna 1954. Linjan käyttämä tunneli on kuitenkin rakennettu jo 1920-luvulla. Linjan pituus on noin neljä kilometriä ja kokonaismatka-aika vajaat kymmenen minuuttia.

Asemat
------

Asemaluettelossa näkyvät vaihtomahdollisuudet muihin metrolinjoihin, Renfen juniin ja Tramvia Blau -raitiotiehen. Myös rakenteilla olevat linjat 9 ja 10 on merkitty. Kaikki linjan asemat ovat maanalaisia.

* Catalunya
* Provença
* Gràcia
* Plaça Molina
* Pàdua
* El Putxet
* Avinguda Tibidabo

Aiheesta muualla
----------------

* Linja 7 Trens de Catalunya -sivustolla (katalaaniksi)

 Barcelonan metron linjat

|  |  |
| --- | --- |
| Nykyiset linjat | 
* Linja 1
* Linja 2
* Linja 3
* Linja 4
* Linja 5
* Linja 6
* Linja 7
* Linja 8
* Linja 11
* Funicular de Montjuïc

 |
| Rakenteilla | 
* Linja 9
* Linja 10

 |
IAR-93 Vultur
**Avioane Craiova S.A.** on romanialainen lentokonetehdas, joka perustettiin vuonna 1972. Se toimii Gherceştissä lähellä Craiovaa.

Historia
--------

IAR-99 Şoim.
Tehdas perustettiin vuonna 1972 tukemaan Romanian ilmavoimien tarpeita. Se teki yhteistyötä Jugoslavian SOKO-tehtaan ja kahden romanialaisen lentokonetehtaan, Aerostar Bacăun ja Industria Aeronautică Românăn eli IAR Braşovin, kanssa. 

Se kehitti kaksimoottorisen rynnäkkökoneen, IAR-93 Vulturin, jota valmistettiin noin 200 kappaletta. Kone oli Romanian ja Jugoslavian ilmavoimien käytössä vuodet 1975-1992.

Romanian kansallinen ilmailuinstituutti avusti tehdasta kehittämään 1980-luvulla suihkukoulukoneen, IAR-99:n. Kone on edelleen tuotannossa ja Romanian ilmavoimien käytössä. Jatkokehitysversio kulkee nimellä IAR-99 Şoim (Haukka).

Muita hankkeita ovat olleet neljännen sukupolven hävittäjä IAR-95 Spey ja suihkuharjoituskone IAR-109 Swift.

Tuotteet
--------

* IAR-93 Vultur
* IAR-99 Standard
* IAR-99 Şoim

Kehityshankkeet
---------------

* IAR 95 Spey
* IAR-109 Swift

Lähteet
-------

1. ↑   (Arkistoitu – Internet Archive)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Avioane Craiova**.
* Photo gallery (Arkistoitu – Internet Archive)
* Tehtaan sivusto
**Świdnikin piirikunta** (puol. *powiat świdnicki*) on yksi Lublinin voivodikunnan piirikunnista. Piirikunnan arvioitu väkiluku oli vuoden 2019 lopussa 71 840. Siihen kuuluvat viisi kuntaa ovat Mełgiew, Piaski, Rybczewice ja Trawniki.

Świdnikin piirikunnalla on yhteistä rajaa Lublinin kaupunkipiirikunnan sekä Lublinin, Łęcznan, Chełmin ja Krasnystawin piirikuntien kanssa.

Piirikunnan väestöpyramidi 2014.
Vuoden 2019 lopussa Świdnikin piirikunnan asukkaista 51,9 prosenttia oli naispuolisia ja 48,1 prosenttia miespuolisia. Alle 18-vuotiaat muodostivat 17,2 prosenttia piirikunnan väestöstä, työikäiset 58,8 prosenttia ja eläkeikäiset 24 prosenttia väestön keski-iän ollessa 43 vuotta. Vuonna 2019 piirikunnassa syntyi 638 lasta. Świdnikin piirikunnan väkiluvun ennakoidaan pienenevän 59 607 asukkaaseen vuoteen 2050 mennessä.

Lähteet
-------

1. 1 2 3 4 5 6 7 8  Powiat świdnicki w liczbach *Polska w liczbach*. Viitattu 9.9.2020. (puolaksi)
2. ↑  O powiecie Świdnikin piirikunta. Viitattu 9.9.2020. (puolaksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Lublinin piirikunnat |
| --- |
|  |
| Kaupunkipiirikunnat | 
* Lublin (hallintokeskus)
* Biała Podlaska
* Chełm
* Zamość

 |
|  |
| Piirikunnat | 
* Biała
* Biłgoraj
* Chełm
* Hrubieszów
* Janów
* Kraśnik
* Krasnystaw
* Łęczna
* Lubartów
* Lublin
* Łuków
* Opole
* Parczew
* Puławy
* Radzyń
* Ryki
* Świdnik
* Tomaszów
* Włodawa
* Zamość

 |

 |
**Grillifilms** on helsinkiläinen mainoselokuviin erikoistunut tuotantoyhtiö. Sen perustivat vuonna 2006 Kaivopuiston Grilli -nimisenä Marko Antila, Mirsa Kaartinen, Pete Riski, Olli Rönkä, Hanna Tuovio ja Mikko Tuovio. Yhtiön toimitusjohtajana on vuodesta 2007 toiminut Hanna Tuovio. Yhtiön nimi muutettiin Grillifilms Oy:ksi 1. huhtikuuta 2008.

Yhtiön vakituisina ohjaajina ovat toimineet Marko Antila, Viljami Eronen, Misko Iho, Vesa Manninen, Pete Riski, Olli Rönkä ja Juuso Syrjä.
Grillifilms on voittanut useita kotimaisia ja kansainvälisiä palkintoja. Merkittävimpiä näistä ovat A-klinikkasäätiön Lasinen Lapsuus -toiminnan *Hirviöt*-filmi (Cannes Gold Lion 2014) ja McDonald's *Sankarit* (Voitto Grand Prix 2014) ohjaajana Mikko Lehtinen ja tuottajana Petteri Lehtinen, sekä Radio Novan *Rockin' Sparrow* (Moscow Gold 2006 ja Golden Drum Silver 2006) ja Oululaisen *Reilu leipä* -filmisarja (Eurobest Bronze 2008 ja Cresta Winner 2009) ohjaajana Pete Riski ja tuottajana Hanna Tuovio.

Yhtiö aloitti toimintansa vuonna 2006 Elohopea-filmin ja Filmitallin fuusioituessa keskenään. Elohopea-filmillä ja Filmitallilla on pitkät perinteet suomalaisessa mainoselokuvien tuotannossa. Elohopea-filmi on perustettu jo vuonna 1973 ja Filmitalli vuonna 1974.

Grillifilms oli osa Moskito Televisionin ympärille syntynyttä Nice Entertainment Groupia, jonka osakkeista 87 prosenttia myytiin syyskuussa 2013 ruotsalaiselle Modern Times Groupille, myöhemmin Nordic Entertainment Group, jonka Fremantle osti syyskuussa 2021.

Lähteet
-------

1. ↑  Harma, Olli: CapMan myy tv-luomuksensa.  *Talouselämä*, 27.9.2013, s. 24–25.
2. ↑  Jeffrey, Andrew: Fremantle completes acquisition of 12 NENT Group production labels *Real Screen*.  30.9.2021. Viitattu 3.2.2021. (englanniksi)

Aiheesta muualla
----------------

* Grillifilmin kotisivut.
**Barclay Records** on ranskalainen levy-yhtiö, jonka Eddie Barclay perusti vuonna 1954. Levy-yhtiö keskittyy jazzmusiikkiin. Barclay Recordsin artisteihin ja yhtyeisiin on kuulunut muun muassa Dalida, Charles Aznavour, Léo Ferré, Henri Salvador, Jacques Brel, Jean Ferrat, Mireille Mathieu, Nino Ferrer, Danielle Licari, Les Chaussettes Noires, Eddy Mitchell, Hugues Aufray, Noir Désir, Mika, the Wild Magnolias, Fela Kuti, Femi Kuti, Modjo, Rachid Taha, Jimi Hendrix, Patrick Juvet sekä Alain Bashung.

Barclay oli pianisti, tuottaja sekä yökerhon omistaja. Hän perusti Barclay Recordsin vaimonsa Nicolen kanssa, joka oli laulaja Eddie Barclayn yhtyeessä.

Universal Music Group on Barclay Recordsin tämänhetkinen omistaja sekä jakelija.

Lähteet
-------

1. ↑  French record producer who signed Aznavour and Brel *The Irish Times*.  21.5.2005. Viitattu 10.5.2017. (englanniksi)

Aiheesta muualla
----------------

* Kuvia tai muita tiedostoja aiheesta **Barclay Records** Wikimedia Commonsissa
Kuvassa tiin oikealla puolella on näkyvissä talvipeite lumen varalle. Väylä on 7. Utran frisbeegolfradalla.
**Utran frisbeegolfrata** sijaitsee Joensuussa, Utran koulun läheisyydessä. Frisbeegolfrata koostuu 18 väylästä, joista ensimmäinen alkaa pysäköintialueen reunalta ja viimeinen päättyy Utran koulun taakse. Väylien pituudet ovat 66–167 metriä , par-tulokset 3–4. Par-tulos frisbeegolfissa on "kentän tai yksittäisen väylän ihannetulos, johon taitavan pelaajan tulisi kyetä hyvissä olosuhteissa". Joen Liitokiekko vastaa radan ylläpidosta. Rata on käytössä myös talvisin.

Radan väylät
------------

Kuvassa Utran 18. väylän kartta. Punaisella merkitty alue määrittää OB:n rajan ja sininen viiva näyttää optimaalisen heittoreitin.

|  |  |  |
| --- | --- | --- |
| **Väylä** | **Par-tulos** | **Väylän pituus (metriä)** |
| 1 | 4 | 153 |
| 2 | 4 | 167 |
| 3 | 4 | 153 |
| 4 | 3 | 111 |
| 5 | 3 | 87 |
| 6 | 3 | 91 |
| 7 | 4 | 148 |
| 8 | 3 | 82 |
| 9 | 3 | 91 |
| 10 | 3 | 88 |
| 11 | 3 | 66 |
| 12 | 3 | 79 |
| 13 | 3 | 72 |
| 14 | 4 | 121 |
| 15 | 3 | 77 |
| 16 | 3 | 85 |
| 17 | 3 | 69 |
| 18 | 4 | 146 |
| **Yhteensä** | **60** | **1860** |

Kuvassa ratakartta, josta näkyy väylien muoto ja sijoitus.
Taulukosta ilmenee väylien par-tulokset ja pituudet. Keskiverto par-tulos on 3,3 ja väylän keskipituus on 103 metriä. 11 on lyhin väylä (66 metriä) ja 2 pisin (167 metriä). Koko Utran frisbeegolfradan pituus on 1860 metriä. Tämä pituus ei sisällä väylien välisiä siirtymiä. Kaikkiaan pelaajat kävelevät kierroksen aikana useita kilometrejä maastossa, jossa on korkeuseroja.

Golfin tapaan myös frisbeegolfissa tyypillinen radan pituus on joko 9 tai 18 väylää. 18 väylän pituiset radat, kuten Utran frisbeegolfrata, tunnetaan myös kokonaismittaisina. Radan voi myös pelata kahtena eri 9 väylän ratana, *front nine* ja *back nine* ( ensimmäiset ja viimeiset 9 väylää). Golfista poiketen frisbeegolfissa ratojen käyttö on lähes aina ilmaista. Utran rata on maastoltaan monipuolinen, väylät ovat paikoin kapeita ja puustoisia. Korkeuseroja tuovat kukkulat rinteineen.

Lähteet
-------

1. 1 2
2. ↑
**Koningué** on maalaiskunta Sikasson alueen Koutialan piirissä Malissa. Sen keskuskylä Sougoumba sijaitsee 50 kilometriä Koutialasta kaakkoon. Kunnassa on 16 100 ja keskuskylässä 7 400 asukasta (vuonna 2009).

Koninguén kunta rajoituu pohjoisessa Koutialan piirin Nafangan, lännessä Koloniguén, koillisessa Yorosson piirin Karanganan ja kaakossa Ourikélan kuntiin. Maisemaa leimaavat tasangot ja laaksot. Pysyviä vesistöjä ei ole. Kasvillisuus on metsäsavannia.

Kuntaan kuuluu viisi kylää. Asukkaat ovat etupäässä miniankoja. Lisäksi on bambaroita, fulbeja ja dogoneja.

Seudun pääelinkeino on maatalous. Tärkeimmät viljelykasvit ovat puuvilla, hirssi, durra, maissi, maapähkinä, riisi ja soija. Kotieläimiä ovat naudat, lampaat, vuohet, aasit, siat ja siipikarja.

Lähteet
-------

1. 1 2  4ème recensement général de la population et de l’habitat. Résultats définitifs, tome 0: Répertoire des villages *instat-mali.org*.  Arkistoitu 7.1.2017. Viitattu 9.3.2018.
2. ↑  Mali - Région de Sikasso: Carte de référence *reliefweb.int*. Viitattu 9.3.2018.
3. 1 2 3  Plan de Sécurité Alimentaire: Commune Rurale de Koningué 2006-2008 *fsg.afre.msu.edu*.  2006.  Arkistoitu 2.12.2013. Viitattu 9.3.2018.
Trubaduuri Veikko Lavi synnyintalonsa portailla Kotkassa. **Veikko Lavin itsenäisyyden vuosikymmenet** on suomalainen televisio-ohjelma, jonka TV1:n Viihdetoimitus tuotti Suomen itsenäisyyspäiväksi 1981. Ohjelma on trubaduurin näkökulma suomalaiseen maisemaan, tapahtumiin ja oloihin. Veikko Lavin laulut ja tarinat luovat kuvaa Suomesta ja suomalaisuudesta. Ohjelman idea on Jarkko Aarnialan, ja televisio-ohjelmaa kehitteli Aarnialan ohella Erkki Pohjanheimo. Pohjanheimo vastaa ohjauksesta. 

*Veikko Lavin itsenäisyyden vuosikymmenet* -ohjelmaa kuvattiin laulajan tutuissa maisemissa, hänen synnyinseudullaan Kotkassa ja työpaikoillaan sekä kotipaikallaan Haminassa. Lauluosuudet tehtiin Yleisradion televisiokeskuksen Studio 1:ssä Pasilassa. Lavia säestää Anssi Tikanmäen johtama orkesteri ja Koiton Laulu sekä hänen oma vakiosäestäjänsä Pertti Husu. 

Ohjelman filmiosuudet kuvattiin kesällä 1981 ja studio-osuudet 8.11.1981. Lisänä käytettiin Kosmos-Filmin arkistomateriaalia. Ensiesitys oli Yle TV1:ssä 6.12.1981 ja se uusittiin TV1:ssä 18.2.1983.

Ohjelman laulut
---------------

* Onnenpipanoita
* Tsaarin upseeri
* Kesä ennen sotaa
* Onnen aika
* Ensi lempeni
* Depressiotango

Ohjelman tekijät
----------------

* Veikko Lavi, laulut ja tarinat
* Sylvi "Sypä" Lavi, haastateltava
* Anssi Tikanmäki, kapellimestari, sovittaja
* Koiton Laulu, kuoro
* Pertti "Pepe" Husu, hanuri
* Pentti Jurvanen, kuvaaja
* Reino Isoaho, musiikkitarkkailija
* Rauni Ollikainen, lavastaja
* Jarkko Aarniala, toimittaja
* Erkki Pohjanheimo, toimittaja – ohjaaja

Lähteet
-------

1. ↑  Katso-lehti 49/1981. Viitattu 20.10.2020.
2. ↑  Katso-lehti 51/1981, Julius Heikkilä: "Lavin veikeät laulut". Viitattu 20.10.2020.
3. ↑  Katso-lehti 7/1983: "Suomalainen kansansielu". Viitattu 20.10.2010.
4. ↑  Kansan Uutiset 6.12.1981: "Lavin vuosikymmenet". Viitattu 20.10.1981
Igor Oistrah vuonna 2010.
**Igor Davidovitš Oistrah** (ven. Игорь Давидович Ойстрах; 27. huhtikuuta 1931 Odessa, Neuvostoliitto – 14. elokuuta 2021 Moskova, Venäjän federaatio) oli venäläinen viulutaiteilija, David Oistrahin poika. Hän opiskeli isänsä johdolla ja teki menestyksekkäitä kiertueita useisiin maihin. Oistrah vieraili useita kertoja Suomessa vuodesta 1955 alkaen, ja hän esitti muun muassa Jean Sibeliuksen viulukonserttoa.

Oistrah voitti vuonna 1949 Budapestin viulukilpailun ja 1952 Poznańin Wieniawski-kilpailun. Hän opetti Moskovan konservatoriossa vuodesta 1958.

Igor Oistrahin poika Valeri Oistrah on pianisti.

Lähteet
-------

1. 1 2 3  Virtamo, Keijo (toim.): *Otavan musiikkitieto: A–Ö*, s. 290. Helsinki: Otava, 1997. ISBN 951-1-14518-5.
2. 1 2  Lehtonen, Veli-Pekka: Viulisti Igor Oistrah on kuollut 90-vuotiaana.  *Helsingin Sanomat*, 4.9.2021, s. C 10. Artikkelin verkkoversio.
3. ↑  *Facta 6*, s. 1015. 8. p. Helsinki: WSOY, 1976. ISBN 951-0-01486-9.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Ruotsi
* Tšekki
* Australia
* Alankomaat
* Puola

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
**Veikko Armas Kalle Leuku** (19. toukokuuta 1891 Suur-Pirkkala – 7. syyskuuta 1929 Tampere) oli suomalainen toimittaja.

Maanviljelijän perheeseen Pirkkalankylässä syntynyt Leuko kirjoitti ylioppilaaksi Tampereen klassillisesta lyseosta vuonna 1912, jonka jälkeen hän työskenteli parin vuoden ajan toimittajana *Lahti*-sanomalehdessä. Vuonna 1914 Lauku siirtyi Oulusa ilmestyneen *Kaiun* toimitussihteeriksi ja oli myös lehden päätoimittaja vuoden 1918 ajan. Tammikuusta 1919 lähtien Leuku työskenteli *Aamulehden* toimitussihteerinä.

Leuku oli kokoomuksen kannattaja. Hän toimi muun muassa Tampereen Suomalaisen Klubin puheenjohtajana 1921–1926 sekä vaikutti Kansallismielisessä nuorisoliitossa, Tampereen kansallisseurassa ja Pohjois-Hämeen kansallisliitossa.

Leuku hukkui höyrylaiva *Kurun* onnettomuudessa Näsijärvellä syyskuussa 1929 ollessaan matkalla perheensä kesäpaikkaan Kuruun. Hänet on haudattu Kalevankankaan hautausmaalle. Onnettomuuden vuosipäivänä 1930 Leukun haudalla paljastettiin kuvanveistäjä Richard Rautalinin tekemä muistoreliefi.

Leukun tytär oli kirjailija Raija Kauttu.

Lähteet
-------

1. 1 2 3  † Veikko Leuku.  *Aamulehti*, 8.9.1929, nro 245, s. 8. Kansalliskirjasto. Viitattu 7.2.2021.
2. 1 2  Lehtinen, Ilona: Vaativasta lukijasta kehittyi kirjoittaja (vain tilaajille)  10.8.2001. Helsingin Sanomat. Viitattu 7.2.2021.
3. ↑  "Kurun" uhrien hautamuistomerkit paljastetaan tänään Tampereen, Kurun ja Teiskon yhteishaudoilla.  *Aamulehti*, 7.9.1930, nro 240, s. 7. Kansalliskirjasto. Viitattu 7.2.2021.
Koninin voivodikunnan sijainti Puolan kartalla.
**Koninin voivodikunta** (puol. *województwo konińskie*) oli 1975–1998 yksi Puolan 49 voivodikunnasta. Sen hallintokeskus oli Konin. Koninin voivodikunnan alue jaettiin vuoden 1999 hallintouudistuksessa nykyisille Łódźin ja Ison-Puolan voivodikunnille.

Lähteet
-------

1. ↑  Konińskie województwo *Encyklopedia Internautica*. Viitattu 24.10.2020. (puolaksi)
2. ↑  Dz.U. z 1975 r. nr 16, poz. 91.
3. ↑  Wykaz Nowych Deskryptorów Geograficznych (151) (1-13.04.2017)

Puolan voivodikunnat 1975–1998
Biała Podlaska • Białystok • Bielsko-Biała • Bydgoszcz • Chełm • Ciechanów • Częstochowa • Elbląg • Gdańsk • Gorzów • Jelenia Góra • Kalisz • Katowice • Kielce • Konin • Koszalin • Krakova • Krosno • Legnica • Leszno • Lublin • Łomża • Łódź • Nowy Sącz • Olsztyn • Opole • Ostrołęka • Piła • Piotrków • Płock • Poznań • Przemyśl • Radom • Rzeszów • Siedlce • Sieradz • Skierniewice • Słupsk • Suwałki • Szczecin • Tarnobrzeg • Tarnów • Toruń • Wałbrzych • Varsova • Włocławek • Wrocław • Zamość • Zielona Góra
**Igor Vasiljevitš Paklin** (ven. Игорь Васильевич Паклин, s. 15. kesäkuuta 1963 Biškek, Kirgisian SNT, Neuvostoliitto) on kirgisialainen korkeushypyn sisäratojen maailmanmestari ja ulkoratojen Euroopan-mestari, joka aktiiviurallaan edusti myös Neuvostoliittoa ja Yhdistynyttä joukkuetta. Seuratasolla hän edusti Burevestnik Frunzea ja Spartak Biškekiä. Hän on pituudeltaan 191 cm. 

Paklin sijoittui neljänneksi Utrechtin alle 20-vuotiaiden EM-kilpailuissa 1981. Hän voitti kultaa Edmontonin universiadeissa 1983 tuloksella 231. Saman vuoden Helsingin MM-kilpailuissa hän sijoittui neljänneksi tuloksella 229. Göteborgin EM-hallikilpailuissa 1984 hän oli kahdeksas. Hän voitti kultaa Koben universiadeissa 1985 maailmanennätystuloksella 241.

Paklin saavutti hopeaa Moskovan Hyvän tahdon kisoissa 1986. Hän voitti samana vuonna Euroopan-mestaruuden Stuttgartissa kisaennätyksellä 234. Hän voitti 1987 sisäratojen maailmanmestaruuden Indianapolisissa Neuvostoliiton halliennätyksellä 238. Hän voitti Euroopan cupin A-finaalin Prahassa. Rooman MM-kilpailuissa hän saavutti hopeaa tuloksella 238. Soulin olympialaisissa 1988 hän sijoittui seitsemänneksi ja Tokion MM-kilpailuissa 1991 kymmenenneksi. Yhdistyneen joukkueen edustajana hän karsiutui loppukilpailusta Barcelonan olympialaisissa 1992. 

Kirgisian edustajana Paklin karsiutui loppukilpailusta Stuttgartin MM-kilpailuissa 1993. Hän sijoittui kuudenneksi Hiroshiman Aasian kisoissa 1994. Paklin sai vankeustuomion kuolemantuottamuksesta vuonna 1995. Hän saavutti Keski-Aasian kisoissa hopeaa 1999.

Henkilökohtaiset ennätykset
---------------------------

### Ulkoradat

| *Laji* | *Tulos* | *Paikka* | *Päivä* |
| --- | --- | --- | --- |
| **korkeus** | 241 | Kobe | 4. syyskuuta 1985 |

### Sisäradat

| *Laji* | *Tulos* | *Paikka* | *Päivä* |
| --- | --- | --- | --- |
| **korkeus** | 238 | Indianapolis | 7. maaliskuuta 1987 |

Lähteet
-------

1. 1 2  Igor Paklin *Olympedia*.  (englanniksi)
2. 1 2 3 4 5 6  Igor Paklin Kansainvälinen yleisurheiluliitto.  (englanniksi)
3. 1 2 3 4  Igor Paklin Tilastopaja (vaatii kirjautumisen, maksullinen palvelu).  (englanniksi)
4. ↑  Igor Paklin - U.S.S.R. - 1986 European gold & World silver in the High Jump *sporting-heroes.net*. Viitattu 12.5.2021. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Konjektuuri** eli *otaksuma* on matemaattinen väite, jonka arvellaan olevan tosi, mutta jota kukaan ei ole vielä todistanut todeksi tai epätodeksi. Kun konjektuuri on osoitettu todeksi, siitä tulee teoreema eli lause.

Kuuluisia konjektuureja
-----------------------

Kuuluisin konjektuuri oli Fermat'n suuri lause, joka osoitettiin todeksi vuonna 1995 ja siitä tuli teoreema. Muita kuuluisia konjektuureja:

* abc-konjektuuri
* Church–Turingin konjektuuri
* Gilbreathin konjektuuri
* Goldbachin konjektuuri
* Poincarén konjektuuri
* Riemannin hypoteesi
* Collatzin konjektuuri
* Erdősin-Straussin konjektuuri

Konjektuurin kumoaminen
-----------------------

Matemaattisen konjektuurin voi kumota esittämällä vastaesimerkin. Vaikka monet konjektuurit on laskettu tietokoneella valtavien lukujen päähän, se ei silti ole tae siitä, että konjektuuri olisi tosi.

Konditionaaliset todistukset
----------------------------

Ennen pitävää todistusta konjektuureista ei voi johtaa muiden lauseiden todistuksia, sillä jos konjektuuri todistetaan epätodeksi, se romuttaa myös muut sitä käyttäneet todistukset. Jotkin todisteet kuitenkin käyttävät esimerkiksi Riemannin hypoteesia, vaikka sitä ei ole näytetty toteen. Silloin kyseessä on konditionaalinen todistus, joka on *tosi sillä ehdolla, että hypoteesi x on tosi*.

Ratkeamattomat konjektuurit
---------------------------

Konjektuurit voidaan todistaa toden ja epätoden lisäksi ratkeamattomaksi. Esimerkiksi Georg Cantorin kontinuumihypoteesi on todistettu ratkeamattomaksi: se on aksiomaattisen järjestelmän ulkopuolella, ja se voidaan hyväksyä joko todeksi tai epätodeksi ja uudeksi aksioomaksi.

Joistain konjektuureista tiedetään, että ne eivät voi olla ratkeamattomia. Esimerkiksi Goldbachin konjektuuri (kaikki kakkosta suuremmat parilliset kokonaisluvut ovat kahden alkuluvun summa) on tällainen. Jos Goldbachin konjektuuri olisi ratkeamaton, se olisi myös tosi, sillä jos sitä ei voi todistaa epätodeksi, ei ole olemassa paritonta kokonaislukua, joka ei ole kahden alkuluvun summa, mikä taas on konjektuurin väite.

Lähteet
-------

1. ↑  Thompson, Jan & Martinsson, Thomas: *Matematiikan käsikirja*, s. 210. Helsinki: Tammi, 1994. ISBN 951-31-0471-0.
**Barclay Goodrow** (s. 26. helmikuuta 1993) on kanadalainen jääkiekkoilija, joka pelaa NHL-seura New York Rangersissa.

Ura
---

Goodrow varattiin ensimmäisellä kierroksella OHL-joukkue Brampton Battalioniin vuonna 2009. Hän pelasi viisi kautta Battalionissa toimien kapteenina viimeisellä Brampton -kaudella ja ensimmäisellä North Bay -kaudella. Goodrown tulokaskautta seurasi Batalionin eteneminen OHL:n finaaleihin, joissa se kuitenkin hävisi viidessä ottelussa.

Goodrow oli Battalionin paras pistemies viimeisellä kaudellaan viimeistellessään 33 maalia ja yhteensä 67 pistettä. Lisäksi hän oli OHL:n ykkönen seitsemällä alivoimamaalillaan. Pudotuspeleissä hän oli liigan paras maalintekijä ja joukkueensa paras pistemies 14 maalilla ja 24 pisteellä. 

Goodrow oli joukkueesta lähtiessään sen historian toiseksi eniten otteluita pelannut pelaaja 313 pelillään sekä pistepörssin kolmas 229 pisteellä. Maaleissa hän oli toinen ja syötöissä seitsemäs. Hänen tekemänsä 28 voittomaalia ja 12 alivoimamaalia oikeuttavat seurahistorian ensimmäiseen sijaan. 43 ylivoimamaalia vievät hänet neljännelle sijalle. Hän pelasi 50 pudotuspeliottelua, joka on eniten seurahistoriassa. Kolmanneksi hän sijoittui pisteissä ja maaleissa sekä syötöissä neljänneksi. Neljä alivoimamaalia ovat myös seuraennätys ja viisi ylivoimamaalia ovat toiseksi eniten seurassa.

Goodrow siirtyi San Jose Sharksiin kolmivuotisella tulokassopimuksella marraskuussa 2014. Siirtotakarajalla helmikuussa 2020 Goodrow siirtyi Tampa Bay Lightningiin vaihdossa ensimmäisen kierroksen varausvuoroon vuoden 2020 varaustilaisuudessa.

Heinäkuussa 2021 Lightning kauppasi Goodrowin New York Rangersiin vaihdossa 7. kierroksen varausvuoroon 2022.

Heinäkuussa 2021 Goodrow solmi kuuden vuoden ja arvoltaan 21,6 miljoonan dollarin sopimuksen Rangersin kanssa.

Lähteet
-------

* 

### Viitteet

1. ↑
2. ↑

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Barclay Goodrow
**Igor Borisovitš Koroljov** (ven. Игорь Борисович Королёв; 6. syyskuuta 1970 – 7. syyskuuta 2011) oli venäläinen jääkiekkoilija ja valmentaja. Hän pelasi keskushyökkääjänä pitkän uran NHL-sarjassa ja Venäjällä. Koroljov kuoli lento-onnettomuudessa, jossa sai surmansa miltei koko KHL-joukkue Lokomotiv Jaroslavl, jonka apulaisvalmentajana Koroljov toimi.

Ura
---

Koroljov aloitti uransa Moskovan Dynamossa. Neljän pääsarjatasolla pelatun kauden jälkeen St. Louis Blues varasi hänet ensimmäisellä varausvuorollaan vuoden 1992 varaustilaisuudessa. Koroljov aloitti vielä kauden 1992–1993 Dynamossa, mutta lähti jo viiden ottelun jälkeen Pohjois-Amerikkaan.

Tulokaskaudellaan 1992–1993 St. Louisissa Koroljov pelasi 74 ottelua, joissa teki yhteensä 27 pistettä. Hänen tuloksensa eivät parantuneet kaudelle, ja joukkueeseen hankitut keskushyökkääjät Petr Nedvěd ja Peter Šťastný veivät peliaikaa häneltä. St. Louis ei suojannut Koroljovia kauden 1994–1995 Waiver Draftissa, jossa Winnipeg Jets nappasi hänet joukkueeseensa.

Kausi 1994–1995 pelattiin tynkänä työsulun vuoksi. Työsulun ajaksi Koroljov palasi Dynamoon. Winnipegissä Koroljov sijoitettiin samaan ketjuun Dynamosta tutun joukkuekaverin Aleksei Žamnovin kanssa, ja Koroljovin pistesuoritukset paranivat. Kaudella 1995–1996 Koroljov teki uransa piste-ennätyksen 22 maalilla ja yhteensä 51 pisteellä. Kauden jälkeen Winnipegin organisaatio siirtyi Arizonaan ja uusi joukkue Phoenix Coyotes kauppasi Žamnovin pois. Kausi 1996–1997 oli Koroljovin osalta huono, ja hänen sopimuksensa ostettiin ulos kesken kauden.

Toronto Maple Leafsin toimitusjohtaja Mike Smith, entinen Winnipegin toimitusjohtaja, tarjosi Koroljoville sopimusta kaudeksi 1997–1998. Sopimusta seurasi yhteensä neljä Torontossa pelattua kautta. Kauden 2000–2001 jälkeen Toronto myi Koroljovin Chicago Blackhawksiin tulevan varaustilaisuuden varausvuoroa vastaan.

Chicagossa Koroljov pelasi jälleen Žamnovin joukkuetoverina. Koroljovin otteet eivät kuitenkaan vastanneet valmennuksen toiveita ja kausilla 2002–2003 ja 2003–2004 Koroljov vietti osan aikaa AHL-liigan farmijoukkueessa Norfolk Admiralsissa. Työsulkukaudeksi 2004–2005 Koroljov siirtyi Venäjälle Lokomotiv Jaroslavliin.

Chicago ei uusinut työsulun jälkeen päättynyttä Koroljovin sopimusta, joten hän jäi Venäjälle. Kolme seuraavaa kautta Koroljov pelasi Metallurg Magnitogorskissa. Kauden 2008–2009 hän vietti HK Atlantissa ja 2009–2010 uudestaan Jaroslavlissa. Kesällä 2010 Koroljov ilmoitti lopettavansa pelaajauransa.

Lähteet
-------

1. 1 2 3 4 5  Legends of Hockey - Igor Korolev HHOF. Viitattu 13.9.2011. (englanniksi)

Aiheesta muualla
----------------

* Igor Koroljov The Internet Hockey Databasessa (englanniksi)
* Igor Koroljov *Elite Prospects*. Everysport Media Group AB.  (englanniksi)
* Igor Koroljov Eurohockey-sivustolla (englanniksi)
**Federale** on yhdysvaltalainen spagettiwestern-tyylistä musiikkia soittava yhtye, joka on perustettu vuonna 2004. Yhtyeen kotipaikka on Portlandin kaupunki Oregonissa. Heidän musiikkiaan on usein verrattu Ennio Morriconen sävellyksiin. Yhtye itse on sanonut musiikistaan: "Federale on bändi, joka soittaa soundtrack-musiikkia 1960-luvun italialaistyyliisiin lännenelokuviin, joita ei ole olemassa."

Federalen kokoonpanon muodostavat Collin Hegna, Sebastian Bibb-Barrett, Colin Sheridan, Brian Gardiner, Maria Karlin, Nalin Silva ja Rick Pedrosa.

Diskografia
-----------

* *La Rayar: A Tale of Revenge* (2008)
* *Devil in a Boot* (2009)
* *The Blood Flowed Like Wine* (2012)
* *All the Colours of the Dark* (2016)
* *No Justice* (2019)

Lähteet
-------

1. ↑  Up & Coming *The Portland Mercury*.  syyskuu 2009. Viitattu 17.6.2018.
2. ↑  Federale Biography *CDBaby Store*.  Arkistoitu 17.6.2018. Viitattu 18.6.2018.

Aiheesta muualla
----------------

* Federale Myspacessa (englanniksi)
* Federale Facebookissa (englanniksi)
* Federale CDBabyssa (englanniksi) (Arkistoitu – Internet Archive)
*Kon Kodoo* vuoden 1813 kartalla.
**Konkodugu** (myös *Konkodougou*) on historiallinen alue Malin lounaisosassa Kéniéban piirissä. Se muodosti 1800-luvun lopulle saakka samannimisen mandinkavaltion.

Alue on saanut nimensä Tambaouran harjanteesta. *Konko* tarkoittaa ’vuorta’ ja *dugu* ’maata’. Konkodugu on kuuluisa kultaesiintymistään. Sen asukkaat, djalonket ja mandinkat, harjoittivat perinteistä uskontoaan ja vastustivat islamin leviämistä vielä 1900-luvun alussa.

Malin hallitsijan Mansa Oulén sukulainen Siriman Keïta valloitti alueen djalonkeilta 1200-luvun puolivälissä. Hänen perustamansa valtio rajoittui pohjoisessa Bambukiin ja vastasi suunnilleen myöhempää Satadougoun, nykyistä Kéniéban piiriä. Naapuriensa Bambukin ja Gangaranin tavoin Konkodugu oli aluksi Malin vasalli ja myöhemmin itsenäinen. 1500-luvulla alue joutui Tekrurin hyökkäysten kohteeksi. Myöhemmin se kuului Kaartan ja Umar Tallin tukulorivaltakunnan vaikutuspiiriin ja toimi Samori Tourén ensimmäisten sotaretkien näyttämönä.

Konkodugun hallitsijat kuuluivat Sirimanin Keïta-sukun, joka oli jakautunut kahteen kilpailevaan haaraan. 1880-luvulla hallinnut Dabakoutou solmi ranskalaisten kanssa protektoraattisopimuksen ja hänen seuraajansa Diamadi oli Konkodugun viimeinen hallitsija. Valtiolla ei ollut pysyvää pääkaupunkia, vaan sen hallitsijat asuivat omissa kotikylissään. He kävivät sotia naapurien kanssa ja kantoivat veroa alamaisiltaan, suojateiltaan ja valloitetuilta kyliltä sekä kolapähkinöitä kuljettaneilta kauppakaravaaneilta.

Lähteet
-------

* Cuello, Gabriel & Robin, Loïc: *Les malinké du Konkodugu*. Paris: L’Harmattan, 2005. ISBN 2-7475-8226-4. Teoksen verkkoversio.
* Delafosse, Maurice: *Haut-Sénégal-Niger (Soudan français). Première serie: Le pays, les peuples, les langues, l’histoire, les civilisations. Tome II: L’histoire*. Paris: Émile Larose, 1912. Teoksen verkkoversio.

### Viitteet

1. ↑  Cuello & Robin, s. 9.
2. ↑  Cuello & Robin, s. 11-20, 23.
3. ↑  Cuello & Robin, s. 24.
4. ↑  Delafosse, s. 184-185, 359–360.
5. ↑  Delafosse, s. 361–362.
Benjamin Goodrich, Ellen Emmet Randin maalaus**Benjamin Goodrich** (1841–1888) oli yhdysvaltalainen liikemies, joka perusti kumiyhtiön nimeltään B. F. Goodrich Company.

Yritys aloitti kumiletkujen ja -hihnojen valmistajana.

Goodrich vaikutti siihen, että Akronista tuli "maailman kumipääkaupunki" 1800-luvun loppupuolella. Ilmatäytteinen kumirengas keksittiin vuonna 1888, ja polkupyöräilijät nauttivat sen tarjoamasta tasaisemmasta ajosta. Autojen yleistyessä kumirenkaiden kysyntä kasvoi. Ensimmäiset autonrenkaat olivat umpikumia, mutta Goodrich kehitti ilmatäytteiset renkaat myös autoihin.

Lähteet
-------

1. ↑  Benjamin Franklin Goodrich Southern Tier West Regional Planning & Development Board.  Arkistoitu 28.12.2013. Viitattu 27.12.2013.
2. ↑  B.F. Goodrich Company Encyclopedia Britannica. Viitattu 27.12.2013.
3. ↑  Benjamin F. Goodrich OHC. Viitattu 27.12.2013.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Yhdysvallat

 |
|  |
| Muut | 
* SNAC

 |

 |
*Tämä artikkeli käsittelee Permin aluepiirin kylää. Barda on myös Bərdən kaupungin venäläinen nimi.*
**Barda** (ven. ja tataariksi Барда́) on kylä, maalaiskunta ja Bardan piirin hallinnollinen keskus Permin aluepiirissä Venäjällä. Se sijaitsee Tulvan sivujoen Kazmaktyn varrella 189 kilometriä Permistä lounaaseen. Asukkaita on 8 500 henkeä (vuonna 2002).

Paikkakunta mainitaan ensimmäisen kerran vuosina 1630–1631. Sen nimitys perustuu kalmukkilaisperäiseen henkilönimeen *Borda*. Kylä oli Osan kihlakuntaan kuuluneen Bardan kunnan keskus. Piirikeskuksen aseman se sai vuonna 1926. 1970-luvulla kylästä tuli kuuden maakaasuputken risteysasema.

Nykyään Bardassa toimii maatalousyrityksiä, elintarviketeollisuutta, metsäalan yrityksiä ja kaasujohtojen käyttöä hoitava laitos. Kylässä on keskikoulu ja kansallinen lukio, ammattikoulu, taidekoulu, lasten luomistyön keskus, kulttuuri- ja vapaa-ajankeskuksia, kaksi kirjastoa, kotiseutumuseo ja paikallinen TV-asema. Paikallislehtinä ilmestyvät venäjänkielinen *Rassvet* ja tataarinkielinen *Taŋ* ("Aamunkoitto"). Nähtävyyksiä ovat 1800–1900-lukujen vaihteessa pystytetyt sairaalarakennukset ja kauppias Kurbangalijevin talo. Lähistöllä on useita muinaisia asuinpaikkoja ja Tulvan rauhoitusalue.

Lähteet
-------

1. ↑  Vserossijskaja perepis naselenija 2002 goda: Tom 1 - Tšislennost i razmeštšenije naselenija: 4. Tšislennost naselenija Rossii, federalnyh okrugov, subjektov Rossijskoi Federatsii, raionov, gorodskih poseleni, selskih naseljonnyh punktov - raitsentrov i selskih naseljonnyh punktov s naselenijem 3 tysjatši i bolee tšelovek *perepis2002.ru*.  Arkistoitu 7.2.2012. Viitattu 27.5.2010. (venäjäksi)
2. 1 2  Entsiklopedija Permi *enc.permkultura.ru*. Viitattu 27.5.2010. (venäjäksi)[vanhentunut linkki]

Aiheesta muualla
----------------

* Bardan piirille omistettu sivusto (venäjäksi)
Burgundinpataa ja perunoita.
Burgundinpataa ja perunamuusia.
**Burgundinpata** (ransk. *boeuf bourgoignon*) on Burgundista Ranskasta kotoisin oleva perinteinen lihaisa punaviinipohjainen pataruoka. Se valmistetaan naudanlihasta, joka laitetaan pataan pienien sipuleiden, porkkanan, pekonin ja herkkusienien kanssa ja haudutetaan pitkään. Sitä on valmistettu Burgundissa jo keskiajalla.

Historia
--------

Burgundinpata on saanut alkunsa jo keskiajalla, jolloin talonpojat söivät sitä, koska se oli halpaa ja täyttävää. Siihen pystyttiin käyttämään myös huonompia ja kovempia ruhon osia, koska ne pehmenivät pitkässä haudutuksessa. Ensimmäisen reseptin kirjasi tunnettu kokki Auguste Escoffier vasta vuonna 1903. Siitä on kehitetty erilaisia muunnelmia, joissa ainekset ovat samanlaisia, mutta niitä käsitellään eri tavoilla. Esimerkiksi liha ruskistetaan ennen pataan laittoa tai sipulit kuullotetaan.

Aineet
------

Burgundinpata valmistetaan naudanlihasta, jotka laitetaan pataan pienien sipuleiden, porkkanan, pekonin ja herkkusienien kanssa. Ne maustetaan timjamilla, laakerinlehdillä, valkosipulilla, suolalla ja mustapippurilla. Pataan laitetut aineet peitetään punaviinistä ja vedestä tehdyllä liemellä, johon joskus laitetaan suurustetta sekaan. Ruuan kysentämisaika on pitkä 1,5–2,5 tuntia ja joskus pidempikin.

Lähteet
-------

1. 1 2  Burgundinpata *Alko*.  27.9.2016. Viitattu 27.12.2020.
2. 1 2  Pimiä, Vappu: Burgundin pata *Vappu keittiössä, Kotiliesi*.  3.1.2018. Viitattu 27.12.2020.
3. 1 2  The History of Beef Bourguignon *Côte Restaurants -blog*.  23.11.2018. Viitattu 27.12.2020. (englanniksi)
4. ↑  Sutter, Valerie: The history of Boeuf Bourguignon *The French Traveler*.  4.5.2013. Viitattu 27.12.2020. (englanniksi)

Aiheesta muualla
----------------

* Kuvia tai muita tiedostoja aiheesta **Burgundinpata** Wikimedia Commonsissa

* Resepti: Burgundinpataa kasviksista *Yle Ruoka*.  1.2.2013. Viitattu 27.12.2020.
* Cloake, Felicity: The story behind the classic French dish boeuf bourguignon *National Geographic Traveller Food*.  24.8.2020. Viitattu 27.12.2020. (englanniksi)
Alaniininaailma ja sille vaihtoehtoisia maailmoja.
**Alaniinimaailma** (englanniksi *Alanine World Hypothesis* tai *Alanine World Model*) on ajatus, jonka mukaan geneettinen koodi oli alussa nykyistä yksinkertaisempi: emäkset guaniini, ja sytosiini koodasivat alaniinia ja muutamaa muuta aminohappoa. Jo kahden emäksen koodi mahdollisti nukleiinihappojen synteesin.

Alaniinimaailma oli ehkä silta rna-maailmasta maailmaan, jossa oli nukleiinihappojen lisäksi myös proteiineja.

Koodi kehittyi eteenpäin ensin kolmen ja sitten nykyiseksi neljän emäksen koodiksi. Pidempää koodia tarvittiin mutkikkaampien molekyylien ja solun rakenteisiin.

Alaniinilmaailmassa guaniini ja sytosiini koodaavat neljää aminihappoa: alaniini, glysiini, proliini ja ornitiini, joka on nykyisin arginiini.

Katso myös
----------

* Rauta-rikkimaailma
* RNA-maailma
* Proteiinimaailma

Lähteet
-------

1. ↑  Anticipating alien cells with alternative genetic codes: away from the alanine world!.  *Current Opinion in Biotechnology*, 1.12.2019, nro 60, s. 242–249. doi:10.1016/j.copbio.2019.05.006. ISSN 0958-1669. Artikkelin verkkoversio.  en
2. 1 2  Vladimir Kubyshkin, Nediljko Budisa: The Alanine World Model for the Development of the Amino Acid Repertoire in Protein Biosynthesis.  *International Journal of Molecular Sciences*, 5.11.2019, nro 21. PubMed:31694194. doi:10.3390/ijms20215507. ISSN 1422-0067. Artikkelin verkkoversio.
Linjan vihreää tunnusväriä mukailevia koristeita Liceun asemalla
Zona Universitàrian metroasema
**Barcelonan metron linja 3** on Transports Metropolitans de Barcelonan liikennöimä 18,4 kilometriä pitkä metrolinja Barcelonan kaupungissa Espanjan Kataloniassa. Se alkaa kaupungin länsiosista yhdeltä Barcelonan yliopiston kampusalueista, tekee v-kirjaimen muotoisen lenkin kaupungin keskustan kautta ja päätyy lopulta pohjoiseen Nou Barrisin alueelle. Linjaa merkitään metrokartoissa vihreällä värillä.

Linja on Barcelonan metrojärjestelmän vanhin. Se avattiin vuonna 1924 nimellä Gran Metro de Barcelona. Alun perin se kulki Plaça de Catalunyan ja Lessepsin välillä. Nykyään linjan varella onkin useita metrojärjestelmän vanhimmista, 1920-luvun puolivälin tienoilla rakennetuista asemista. Linja 3 sai nykyisen muotonsa 1980-luvulla, kun se yhdistettiin L3B-linjaan. Viimeisin lisäys on vuonna 2008 valmistunut linjan jatko Trinitat Novan asemalle. Tämä avasi yhteyden linjalta 3 metrojärjestelmän uusimmalle linjalle 11. Zona Universitàrian ja Lessepsin asemia aiotaan myös käyttää tällä hetkellä rakennusvaiheessa olevien linjojen 9 ja 10 asemina.

Asemat
------

Asemien yhteydessä näkyvät vaihtomahdollisuudet muihin metrolinjoihin, Trambaix-pikaraitiotiehen ja Renfen juniin. Myös rakennusvaiheessa olevat metrolinjat 9 ja 10 on merkitty.

* Zona Universitària
* Palau Reial
* Maria Cristina
* Les Corts
* Plaça del Centre
* Sants Estació
* Tarragona
* Espanya
* Poble Sec
* Paral·lel
* Drassanes
* Liceu
* Catalunya
* Passeig de Gràcia
* Diagonal
* Fontana
* Lesseps
* Vallcarca
* Penitents
* Vall d'Hebron
* Montbau
* Mundet
* Valldaura
* Canyelles
* Roquetes
* Trinitat Nova

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Barcelonan metron linja 3**.
* Linja 3 Trens de Catalunya -sivustolla (katalaaniksi)

  

 Barcelonan metron linjat

|  |  |
| --- | --- |
| Nykyiset linjat | 
* Linja 1
* Linja 2
* Linja 3
* Linja 4
* Linja 5
* Linja 6
* Linja 7
* Linja 8
* Linja 11
* Funicular de Montjuïc

 |
| Rakenteilla | 
* Linja 9
* Linja 10

 |
*Tämä artikkeli käsittelee arvopaperipörssiä. Historiallista ja nykyranskalaista aluetta käsittelee artikkeli Burgundi.*
**Burgundy** on Pohjoismaiden markkinoilla toimiva arvopapereiden vaihtoehtoinen markkinapaikka, joka aloitti toimintansa 6. kesäkuuta 2009. Siellä voi käydä kauppaa monilla pörssilistatuilla ruotsalaisilla, tanskalaisilla, suomalaisilla ja norjalaisilla osakkeilla sekä indeksiosuusrahastoilla. Burgundy on muodoltaan niin sanottu MTF (*multilateral trading facility*). 

Burgundyn tärkeimmät kilpailijat ovat NASDAQ OMX Nordic (eli Tukholman, Kööpenhaminan ja Helsingin pörssit) sekä Oslon pörssi. Ruotsalaisten arvopapereiden kaupasta sillä oli 2010 kesällä noin 4% markkinaosuus; Suomessa markkinaosuus on pienempi. Tällä hetkellä Burgundyssä voi käydä kauppaa 18 suomalaisen pörssiyhtiön osakkeilla.

Kauppapaikkaa pyörittää ruotsalainen Burgundy AB, jonka toimitusjohtaja on Olof Neiglick. Yrityksen pääkonttori on Tukholmassa.

Osakkaat
--------

Burgundyn omistaa 14 pohjoismaista pankkia tai välittäjää yhtä suurilla osuuksilla.

* Avanza
* Carnegie
* Danske Bank
* DnB NOR
* Evli Bank
* Handelsbanken
* HQ Bank
* Neonet
* Nordea
* Nordnet
* SEB
* Swedbank
* Ålandsbanken Sverige
* Öhman

Lähteet
-------

1. 1 2  Helsingin pörssin haastaja hieroo jo nyrkkejään *Arvopaperi*.  26.5.2009.  Arkistoitu 30.5.2009. Viitattu 26.9.2010.
2. ↑  Tekniikkaongelmat lykkäävät Burgundyn starttia *Kauppalehti*.  14.7.2009. Viitattu 26.9.2010. [vanhentunut linkki]
3. ↑  36 % of trading in Swedish equities on alternative marketplaces  1.9.2010. Burgundy AB. Viitattu 26.9.2010. [vanhentunut linkki]

Aiheesta muualla
----------------

* Burgundy
**Ace Ventura – lemmikkidekkari** (engl. *Ace Ventura: Pet Detective*) on yhdysvaltalainen komediaelokuva vuodelta 1994. Elokuvan pääosassa on koomikko Jim Carrey, joka esittää Ace Ventura -nimistä lemmikkieläinetsivää. Ace Ventura saa tehtäväkseen selvittää, mihin Miami Dolphinsin maskotti on kadonnut. Elokuvan naispääosassa on *Frendit*-televisiosarjasta tunnettu näyttelijä Courteney Cox.

*Ace Ventura* rakentuu pitkälti Carreyn ylilyövän roolihahmon varaan. Elokuva teki aiemmin pienissä rooleissa olleesta Carreysta ison tähden. Läpi 1990-luvun hän sai näytellä Ace Venturan tapaisia komediahahmoja eri elokuvissa, kunnes laajensi repertuaariaan vakavamman komedian suuntaan vuosikymmenen lopulla. Elokuvan yhdessä kohtauksessa metalliyhtye Cannibal Corpse tekee cameoroolin esittäen kappalettaan "Hammer Smashed Face". 

*Ace Ventura* poiki myös jatko-osan, *Ace Ventura – luonto kutsuu* (engl. *Ace Ventura: When Nature Calls*), joka sai ensi-iltansa vuonna 1995. Jatko-osassa Ace matkaa Afrikkaan selvittämään kadonneen albiinolepakon arvoitusta.

Rooleissa
---------

* Jim Carrey – Ace Ventura
* Courteney Cox – Melissa Robinson
* Sean Young – Lois Einhorn
* Tone Lōc – Emilio
* Dan Marino – Dan Marino

Lähteet
-------

1. 1 2  Ace Ventura: Pet Detective (1994) Box Office Mojo. Viitattu 16.2.2018.
2. 1 2  *Ace Ventura – lemmikkidekkari* Internet Movie Databasessa. (englanniksi)